Strana rešpektu a slobody

Strana rešpektu a slobody (, skr. TISZA), známa aj ako strana Tisza (), je konzervatívna politická strana v Maďarsku založená v roku 2020. Do národného povedomia sa dostala, keď sa k nej pripojil bývalý člen strany Fidesz, Péter Magyar. Vo voľbách do Európskeho parlamentu v roku 2024 získala strana 7 z 21 maďarských kresiel v Európskom parlamente.

 História 

 Vznik a meno 
Strana bola založená 23. októbra 2020 Attilou Szabóm a Boldizsárom Deákom s cieľom zúčastniť sa parlamentných volieb v roku 2022. Strana odmietla prijať štátne príspevky a namiesto toho sa spoliehala na dary a osobné bohatstvo svojich členov. Napriek tomu, že vyzbierala 222 tisíc forintov, sa strana nemohla zúčastniť volieb toho roku. Názov Tisza vznikol ako skríženie prvých písmen slov tisztelet (rešpekt) a szabadság (sloboda), čo vytvára maďarský názov druhej najväčšej rieky v Maďarsku, Tisy. Názov strany je často používaný ako motív straníckych kampaní a súčasný predseda Magyar ho často používa; častým sloganom jeho zhromaždení je: „povodeň Tisy sa blíži!“

 Príchod Pétera Magyara 
Strana ostala relatívne neaktívnou do roku 2024. Péter Magyar, bývalý politik vládnej strany Fidesz a exmanžel bývalej ministerky spravodlivosti Judit Vargovej, vstúpil do politickej scény uprostred škandálu, v ktorom prezidentka Katalin Nováková omilostila muža, ktorý sa snažil prekryť pedofílne zločiny. Ako ministerka spravodlivosti musela Vargová milosť podpísať a bola tak spoluvinnou v škandále. Magyar zorganizoval svoj prvý protest 15. marca, na výročie začiatku Uhorskej revolúcie v roku 1848. V teň zorganizovali stretnutia aj vláda aj opozícia, ale práve Magyarova demonštrácia pritiahla najväčšie davy.

Neskôr Magyar spôsobil vláde ďalší škandál zverejnením nahrávky ku korupčnému prípadu Schadl-Völner týkajúceho sa dvoch vysokopostavených úradníkov. V nahrávke on a jeho exmanželka, vtedajšia ministerka spravodlivosti, priznávajú, že dokumenty spojené s prípadom boli upravené na príkaz vlády. Ako tieto informácie prednášal prokuratórom sa vonku zhromaždil protestujúci dav pozostávajúci z okolo tisíca ľudí, ktorí požadovali rezignáciu vlády.

V marci 2024 Magyar oznámil svoj úmysel kandidovať vo voľbách do Európskeho parlamentu v roku 2024, avšak nemohol založiť svoju vlastnú stranu kvôli volebným termínom a registračným procesom. Pred Magyarovým oznámením, do ktorej sa strany vstúpi, naznačovali prieskumné agentúry, ako napríklad vláde spriaznený Nézőpont Institute, že kandidátna listina vedená Magyarom by mohla získať viacero kresiel a 13% hlasov. V apríli bolo oznámené, že Magyar vstúpi do Tiszy, kde bol zvolený za jedného z podpredsedov strany a vedúceho kandidáta listiny do Európskeho parlamentu.
náhľad|Poslanci EP zo strany Tisza (bez Magyara)
Vo voľbách do Európskeho parlamentu v máji 2024 skončila Tisza na druhom mieste s takmer 30% hlasov a 7 kreslami z 21. Médiá tento výkon charakterizovali ako výzvu pre vládnuci Fidesz premiéra Viktora Orbána. Magyar sa pôvodne neujal svojho mandátu a počas kampane vyhlásil, že tak neurobí. Neskôr sa rozhodnutie rozhodol nechať na ankete na webe strany, kde viac ako 75% hlasovalo za to, aby sa mandátu ujal. Magyar sa tak stal jedným zo siedmych poslancov Európskeho parlamentu za stranu Tisza.

 Pred parlamentými voľbami v roku 2026 

 Podpora 
vľavo|náhľad|220x220bod|Magyar na straníckej kampaňovej akcii v Battonyi v auguste 2025
Po výsledku volieb do Európskeho parlamentu si Tisza začala budovať členstvo a jadro, keďže strana nebola pred Magyarovým vstupom veľmi úspešná. Aby si vybudovala podporu naprieč krajinou a mohla efektívne kandidovať vo vidieckych volebných obvodoch v parlamentných voľbách v roku 2026, založila strana tzv. Tisza Sziget (Tisza ostrovy), sieť lokálnych podporovateľov a potenciálnych kandidátov. K januáru 2025 jestvovalo podľa analýzy sociálnych sietí 208 „ostrovov“ s dokopy viac ako 20 000 členmi. K tomu Magyar podnikol marketingové ťahy ako napríklad pochod cez krajinu s jeho podporovateľmi.

V júli 2024 prebral Magyar predsedníctvo strany od jej zakladateľa Attilu Szabóa, ktorému bolo udelené čestné predsedníctvo. V júli 2025 spustila Tisza Tiszta Hang (Čistý hlas), noviny, ktoré budú roznášať dobrovoľníci v snahe osloviť vidieckych voličov. Prvé kópie, ktorých bolo vytlačených viac ako milión, boli roznesené medzi 8. a 10. augustom.

 „Hlas národa“ 
V marci 2025 Magyar oznámil, že zverejní neformálny referendový dotazník, v ktorom sa ľudí spýta na 13 (12+1) otázok. Dotazník mohol byť vyplnený online alebo fyzicky a jeho výsledky by slúžili ako podklad pre program strany. Na dotazník bolo zaznamenaných 1 137 266 odpovedí. Pri väčšine otázok hlasovalo viac 90% opýtaných za, avšak posledná (+1) otázka o pozícii Ukrajiny v EÚ bola spornejšia; za hlasovalo 58% opýtaných. Úplné výsledky sú nasledovné:
+ČísloOtázkaVýsledok% Áno% Nie1Súhlasíte so zavedením karty SZÉP pre dôchodcov s maximálnou ročnou hodnotou 200 tisíc forintov, ktorá by mohla byť použitá na potraviny, lieky a zdravotnú starostlivosť?92.37.72Súhlasíte so znížením sadzby DPH na lieky na 0%?92.57.53Súhlasíte, že štát by nemal využívať prostriedky z rozpočtu na podporu súkromných investícií v oblasti zdravotníctva a mal by ročne poskytnúť aspoň 500 miliárd forintov v dodatčných zdrojoch na podporu štátneho sytému zdravotníctva?98.31.74Súhlasíte s využitím znovuzískaného národného bohatstva na školstvo, zdravotnítvo a rozvoj vidieka?99.30.75Súhlasíte s tým, aby sadzba DPH na zdravé potraviny bola maximálne 5%?98.41.66Súhlasíte s celoplošným znížením dane z prijímu na 9%?81.918.17Súhlasíte so znovuzavedením daňového systému kata (takého, kde by majitelia podnikov mohli platiť jednu zjednodušenú daň namiesto viacerých, pozn. red.) vo vyššie menovaných oblastiach?90.79.38Súhlasíte so zavedením dodatkovej dane z majetku nad 5 miliárd forintov?96.13.99Súhlasíte s tým, aby Maďarsko ostalo členom Európskej únie a NATO?98.71.310Súhlasíte s tým, aby mohol predseda vlády slúžiť maximálne dve volebné obdobia, t.j. maximálne 8 rokov?96.53.511Súhlasíte s tým, aby miestne samosprávy opätovne získali svoje kompetencie, inštitúcie a zdroje v oblastiach vzdelávania, zdravotníctva a sociálnych služieb?98.81.212Súhlasíte, že plat predsedu vlády by mal byť maximálne 2,5 milióna forintov, a že príjem poslancov parlamentu by mal byť znížený o polovicu? 92.17.913 (+1)Súhlasíte s tým, aby sa Ukrajina stala členom Európskej Únie?58.241.8

 Volebné výsledky 

 Európsky parlament 
VoľbyPredsedaPočet hlasovPodiel v %Počet mandátov+/-Európska skupina2024Péter Magyar1 352 69929,6 (2.)nová stranaSkupina Európskej ľudovej strany

 Zhromaždenie v Budapešti 
VoľbyPredsedaPočet hlasovPodiel v %Počet mandátov+/-2024Péter MagyarMagyar sa neujal svojho mandátu v budapešťskom zhromaždení, takže prvou zvolenou osobou z kandidátnej lisitny TISZA bola Eszter Ordasová.216 60927,34 (2.)nová strana

 Vedenie 

 Predseda 
+PoradiePredsedaUjal sa funkcieOdišiel z funkcie1.Attila Szabó23. október 202022. júl 20242.Péter Magyar71x71bod22. júl 2024v úrade

 Poznámky 

 Referencie 

 Zdroj 

Kategória:Politické strany v Maďarsku
Kategória:Konzervatívne strany